Wicipedia Almaeneg

bawd|180px|Sgrinlun o Hafan y Wicipedia Almaeneg

Fersiwn Almaeneg o Wicipedia yw'r Wicipedia Almaeneg (Almaeneg: Deutschsprachige Wikipedia). Fe'i sefydlwyd ar 16 Mawrth 2001, a chyhoeddwyd y newyddion gan Jimmy Wales.Jimmy Wales: [Wikipedia-l] Alternative language wikipedias, 16 Mawrth 2001 Yr enw gwreiddiol oedd deutsche.wikipedia.com.

Erbyn heddiw ( ), mae ganddi oddeutu  o erthyglau.

Hyd Medi 2008, roedd dros 800,000 o erthyglau ar y Wicipedia Almaeneg,Ystadegau Wicipedia Almaeneg. Ym mis Chwefror 2008, rodd 89% o'r erthyglau dros 512 beit a 47% dros 2 cilobeit, cyfartaledd maint erthygl oedd 3330 beit.http://stats.wikimedia.org/EN/TablesWikipediaDE.htm  Ystadegau, 19 Mehefin 2008 Roedd gan y rhifyn hwn 125,000 o fywgraffiadau, a thros 48,500 o dudalennau gwahaniaethu.http://de.wikipedia.org/wiki/Spezial:Mostlinked 29 Rhagfyr 2006

Gwahaniaethau
Mae'r Wicipedia Almaeneg yn wahanol i'r Wicipedia Saesneg mewn sawl modd:
 Mae'r dull o benderfynu a yw erthygl yn haeddu ei lle (sef Amlygrwydd) yn wahanol i'r Saesneg ac yn debycach i'r llinynnau mesur a ddefnyddir ar y Wicipedia Cymraeg. Barn y golygyddion a geir yn hytrach na rheolau caeth megis: "a oes erthygl dudalen flaen wedi bod ar y gwrthrych - a hynny mewn papur newydd cenedlaethol?" Fe geir rheolau ond mae'n nhw'n wahanol ar gyfer gwahanol feysydd a themâu.
 Ni ddefnyddir y drwydded "Defnydd Teg" ar y Wici Almaeneg. Mae'r categori o luniau Defnydd Teg a ddefnyddir ar y Wicipedia Saesneg a Chymraeg yn annerbyniol ar y Wici Almaeneg, oherwydd deddfau hawlfraint gwahanol. Fodd bynnag caniateir llawer mwy o weithiau gwreiddiol celfyddydol - ac mae hyn yn cwmpasu logos cwmnïau hefyd, na chaniateir ar y Wicipedia Saesneg.
 Rhoddir blaenoriaeth i ffynonellau dibynadwy, ysgolheigaidd yn hytrach na ffynonellau newyddiadurol a'i math. Caniateir ffynonellau o bapurau newydd yn unig os nad oes unrhyw ffynhonnell gadarnach ar gael.
 Mae'n rhaid i erthyglau ar wrthrychau sy'n haeddu eu lle o ran amlygrwydd orfod fod o safon; oherwydd hyn nid oes y fath beth â "eginyn" neu "stubs" yn bodoli. Ni ddefnyddir hyd erthygl, neu sawl gair sydd ynddi fel llinyn mesur, eithr pa mor dda mae wedi'i hysgrifennu, gan ystyried ansawdd yr erthygl, nid ei faint.http://en.wikipedia.org/wiki/Wikipedia:Stub, http://de.wikipedia.org/wiki/Wikipedia:Stub

 Cyfeiriadau 

Categori:Gwefannau Almaeneg
Categori:Prosiectau Wicimedia
Categori:Sefydliadau 2001
Almaeneg